cyanic-selkie/wikianc huggingface dataset:
พระราชวังพญาไท
พระที่นั่งพิมานจักรี
พระที่นั่งพิมานจักรี เป็นพระที่นั่งองค์ประธานของหมู่พระที่นั่งภายในพระราชวังพญาไท สร้างขึ้นในรัชสมัยพระบาทสมเด็จพระมงกุฎเกล้าเจ้าอยู่หัว เป็นพระที่นั่งก่ออิฐฉาบปูน 2 ชั้น โดยมีสถาปัตยกรรมทรงโรมันเนสก์ผสมกับทรงกอธิค โดยจุดเด่นของพระที่นั่งองค์นี้อยู่ที่ยอดโดมสีแดงซึ่งในอดีตใช้สำหรับชักธงมหาราชขึ้นเหนือพระที่นั่งเมื่อพระบาทสมเด็จพระเจ้าอยู่หัวเสด็จมาประทับ รวมทั้ง บริเวณฝาผนังใกล้กับเพดานและเพดานของพระที่นั่งมีภาพเขียนลายดอกไม้แบบปูนเปียกซึ่งมีความงดงามมากและบานประตูเป็นไม้จำหลักปิดทอง มีจารึกพระปรมาภิไธยย่อเหนือบานประตูว่า "ร.ร.๖" ซึ่งหมายถึง สมเด็จพระรามราชาธิบดี รัชกาลที่ ๖ พระที่นั่งพิมานจักรีใช้เป็นที่ประทับของพระบาทสมเด็จพระมงกุฎเกล้าเจ้าอยู่หัวและพระมเหสี ภายในชั้น 1 ประกอบด้วย ห้องเสวย และห้องธารกำนัลซึ่งเป็นห้องสำหรับให้ข้าราชบริพารเข้าเฝ้า ต่อมาเมื่อเปลี่ยนเป็นโฮเต็ลวังพญาไทห้องนี้จึงกลางเป็นห้องอาหาร ชั้นสองเป็นที่ตั้งของท้องพระโรงกลางซึ่งเป็นห้องเสด็จให้เข้าเฝ้าส่วนพระองค์ภายในตกแต่งแบบยุโรป ภายในมีเตาผิงซึ่งด้านบนประดิษฐานพระบรมรูปของพระบาทสมเด็จพระมงกุฏเกล้าเจ้าอยู่หัวภายใต้พระมหาพิชัยมงกุฎซึ่งล้อมรอบด้วยรัศมี ภายในห้องพระบรรทมตกแต่งลายเพดานด้วยจิตรกรรมสีปูนแห้ง เป็นภาพคัมภีร์ในศาสนาพุทธซึ่งจารึกบนใบลาน ภาพรอยพระพุทธบาทและภาพพระเกศแก้วจุฬามณีเจดีย์ นอกจากนี้ยังมีภาพพญามังกรหมายถึงสัญลักษณ์แห่งความเป็นพระราชาและปีพระราชสมภพภายในห้องพระบรรทมมีห้องสรงด้วย ภายในห้องทรงพระอักษรมีตู้หนังสือซึ่งเป็นตู้แบบติดผนังเป็นตู้สีขาวลายทองมีอักษรย่อพระปรมาภิไธยอยู่ ภายในห้องพระบรรทมของสมเด็จพระนางเจ้าอินทรศักดิศจี พระวรชายา บนเพดานเขียนลายดอกไม้ส่วนบนผนังเป็นลายนกยูงซึ่งเป็นตราสัญลักษณ์ประจำพระองค์ปัจจุบันเป็นที่จัดแสดง เรือนมหิธร ซึ่งเป็นหนึ่งในอาคารของดุสิตธานี จากห้องที่ประทับของสมเด็จพระนางเจ้าอินทรศักดิศจี มีทางเชื่อมต่อไปยังพระที่นั่งศรีสุทธนิวาส
พระที่นั่งศรีสุทธนิวาส
พระที่นั่งศรีสุทธนิวาส ตั้งอยู่ทางด้านทิศตะวันตกของพระที่นั่งพิมานจักรี เป็นพระที่นั่งก่ออิฐถือปูน 2 ชั้นโครงสร้างคอนกรีตเสริมเหล็กโดยมียอดโดมขนาดเล็กอยู่ด้านบน แต่เดิมใช้เป็นท้องพระโรงประจำพระราชวังแต่ต่อมาใช้เป็นสถานที่รับรองเจ้านายฝ่ายในเนื่องจากมีห้องสี่เหลี่ยมผืนผ้าวางเรียงกันเป็นกลุ่มโดยเชื่อมต่อกันที่บริเวณโถงกลาง รูปแบบสถาปัตยกรรมเป็นแบบคฤหาสน์ของยุโรปตามแบบโรแมนติกนิยม แต่เดิมพระที่นั่งองค์นี้ชื่อว่าพระที่นั่งลักษมีพิลาส ตั้งตามพระนามของพระนางเธอลักษมีลาวัณ ต่อมาได้เปลี่ยนชื่อเป็นพระที่นั่งศรีสุทธนิวาสในปัจจุบัน โดยชั้นล่างประกอบด้วยห้องชุดขนาดใหญ่ ทางตะวันออกเป็นห้องเสวยและห้องรับแขก ถัดไปเป็นโถงบันไดทิศตะวันตกเป็นห้องนอนข้าหลวง ห้องแต่งตัว หัองน้ำและห้องมโหรี ชั้นบนเป็นห้องบรรทม 3 ชุด ด้านตะวันออกและตะวันตกเป็นของเจ้านาย ด้านใต้เป็นของข้าหลวง
พระที่นั่งเทวราชสภารมย์
พระที่นั่งเทวราชสภารมย์ สันนิษฐานว่าสร้างขึ้นเมื่อสมเด็จพระศรีพัชรินทราบรมราชินีนาถ พระบรมราชชนนีพันปีหลวงเสด็จมาประทับ ณ พระราชวังพญาไท ออกแบบโดยวิศวกรชาวอิตาลี พระที่นั่งองค์นี้มีสถาปัตยกรรมแบบผสมผสานระหว่างคลาสสิคและอาร์ตนูโวที่สร้างด้วยโครงสร้างคอนกรีตหน้าตัดหน้าบันทางทิศใต้มีพระปรมาภิไธยย่อ ส.ผ. (เสาวภาผ่องศรี) ทำให้พระที่นั่งองค์นี้มีชื่อเรียกว่าท้องพระโรง ส.ผ. โครงสร้างเป็นไม้ผังอาคารเป็นรูปสี่เหลี่ยมผืนผ้าขนาด 12.24 เมตรแบ่งออกเป็น 3 ส่วน โดยช่วงเสาตรงกลางกว้าง 6 เมตร ด้านข้างกว้างข้างละ 3 เมตร ผนังอังคารเป็นประตูที่สามารถเปิดออกได้ทั้งหมด ทำให้มีลักษณะคล้ายกับอาคารโถง ผนังส่วนบนเป็นช่องแสงขนาดประมาณครึ่งหนึ่งของประตูส่วนล่าง ด้านบนมีระเบียงทางเดินที่ล้อไปตามลักษณะของหลังคาที่มีผังเป็นรูปกากบาทแบบแขนไม่เท่ากัน โดยแกนทางเหนือ ใต้ ยาวกว่า ตะวันออก ตะวันตก ส่วนบนของหลังคาเป็นทรงโดมสถาปัตยกรรมแบบโรมัน ชายคาประดับลวดลายฉลุ พระที่นั่งองค์นี้ใช้เป็นสถานที่ประกอบพระราชพิธีสำคัญ ๆ ต่าง ๆ และใช้เป็นสถานที่รับแขกส่วนพระองค์ รวมทั้งใข้เป็นสถานที่แสดงละคร
พระที่นั่งอุดมวนาภรณ์
พระที่นั่งอุดมวนาภรณ์ ตั้งอยู่ทางด้านทิศตะวันออกของพระที่นั่งไวกูญฐเทพยสถาน เป็นพระที่นั่งก่ออิฐฉาบปูน 2 ชั้น เน้นการออกแบบที่เรียบง่าย โครงสร้างเป็นคอนกรีตเสริมเหล็กและมีเหล็กโครงสร้างดัดเป็นแบบอาร์ต นูโว (Art Nouvea) ตกแต่งด้วยกระเบื้องเคลือบสีขาวเน้นประตูทางเข้าและบันไดขนาดใหญ่ตรงกลาง สันนิษฐานว่าการสร้างพระที่นั่งองค์นี้ไม่น่าจะมีความเกี่ยวข้องกับหมู่พระที่นั่งพิมานจักรี แต่เมื่อใช้เป็นที่ประทับของพระสุจริตสุดาและพระนางเจ้าสุวัทนา พระวรราชเทวี พระสนมเอกและพระวรราชเทวีในรัชกาลที่ 6 ตามลำดับจึงมีการสร้างทางเชื่อมกับพระที่นั่งไวกูญฐเทพยสถานในชั้นที่ 2 ทำให้สามารถเดินถึงกันกับหมู่พระที่นั่งพิมานจักรีได้ ปัจจุบันไม่เปิดให้เข้าชมเนื่องจากทางโรงพยาบาลพระมงกุฏเกล้าใช้พระที่นั่งองค์นี้เป็นที่ตั้งของศูนย์อำนวยการแพทย์พระมงกุฏเกล้า
พระตำหนักเมขลารูจี
พระตำหนักเมขลารูจี อยู่ทางด้านทิศตะวันตกของพระที่นั่งพิมานจักรี ซึ่งพระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้สร้างขึ้นหนึ่งองค์ที่ริมคลองพญาไทตอนกลางพระราชทานนามว่า พระตำหนักอุดมวนาภรณ์ เป็นเรือนไม้ 2 ชั้น ลักษณะสถาปัตยกรรมแบบกระท่อมของยุโรป สร้างด้วยไม้ทั้งหมดตั้งแต่โครงสร้างพื้นและผนัง ผังอาคารมีลักษณะคล้ายกับเรือนไทยโดยมีโถงใหญ่อยู่ตรงกลางและมีเรือนพักอาศัยชั้นเดียวขนาบข้างซ้ายและขวา โดยทิศเหนือเป็นห้องเครื่องและห้องเสวย ทิศใต้เป็นเรือนวางในแนวทแยง ประกอบด้วยห้องทรงเครื่องใหญ่ (ตัดผม) และห้องสรง ติดคลองทิศตะวันตกของห้องโถงเป็นเรือน 2 ชั้น หลังคาจุกตรงกลาง เป็นห้องพระบรรทมมีเฉลียงด้านหน้าลักษณะเด่นของพระตำหนักนี้คือหลังคาที่มีหลายรูปแบบทั้งทรงจั่ว ทรงปั้นหยา ทรงจุกปิรามิด และทรงเพิง หน้าต่างเป็นวงโค้งครึ่งวงกลมขนาดใหญ่ของห้องสรงที่ติดกับคลองพญาไทและกระจกลายเขียนสีรูปนก นกยูง ลายพรรณพฤกษาและเรขาคณิตแบบอาร์ต นูโวและได้เสด็จมาประทับอยู่ชั่วคราวตั้งแต่วันที่ 22 สิงหาคม 2463 เป็นต้นมา ซึ่งเป็นที่ประทับแห่งแรกในพระราชวังแห่งนี้โดยได้ใช้เป็นที่ทรงงานวางโครงการสร้างพระราชมณเฑียรสถานสำหรับประทับถาวรอีกด้วยต่อมา เมื่อการก่อสร้างพระราชมณเฑียรสถานอื่น ๆ ในพระราชวังแห่งนี้แล้วเสร็จและมีพระราชประสงค์ให้พระที่นั่งด้านตะวันออกซึ่งเชื่อมต่อกับพระที่นั่งไวกูณฐเทพยสถานใช้นามว่าพระที่นั่งอุดมวนาภรณ์จึงได้โปรดเกล้าฯ ให้เปลี่ยนนามพระตำหนักแห่งนี้ใหม่เป็น พระตำหนักเมขลารูจี
ศาลท้าวหิรัญพนาสูร
ศาลท้าวหิรัญพนาสูร เชื่อกันว่าท้าวหิรัญพนาสูร เป็นชายรูปร่างล่ำสันใหญ่โต คอยติดตามป้องกันภยันตรายทั้งปวงให้กับพระบาทสมเด็จพระมงกฎเกล้าเจ้าอยู่หัวใน พ.ศ. 2465 เมื่อการสร้างพระราชวังพญาไทสำหรับประทับเป็นการถาวรเสร็จเรียบร้อยแล้ว โปรดเกล้าฯ ให้ช่างหล่อรูปท้าวหิรัญพนาสูรขนาดใหญ่ด้วยทองสัมฤทธิ์มีชฎา เทริดอย่างไทยโบราณ และไม้เท้าเป็นเครื่องประดับยศ มีพระราชพิธีบวงสรวงขอเชิญท้าวหิรัญพนาสูรเข้าสิงสถิต ณ รูปสัมฤทธิ์เพื่อเป็นศาลเทพารักษ์ประจำพระราชวังพญาไท
วิหารพระมหานาคชินะวรวรานุสรณ์มงกุฎราช
วิหารพระมหานาคชินะวรวรานุสรณ์มงกุฎราช เป็นที่ประดิษฐานพระมหานาคชินะวรวรานุสรณ์มงกุฎราชพระพุทธรูปประจำพระราชวังพญาไท สร้างขึ้นเพื่อถวายเป็นพระราชกุศลอุทิศแด่พระบาทสมเด็จพระมงกฎเกล้าเจ้าอยู่หัว พระพุทธรูปองค์นี้จำลองแบบมาจากพระมหานาคชินะ ซึ่งพระบาทสมเด็จพระมงกุฎเกล้าฯ ทรงสร้างไว้เมื่อครั้งทรงผนวช ณ วัดบวรนิเวศวิหาร เป็นพระพุทธรูปปางนาคปรก จัดเป็นพระประจำวันเสาร์ ลักษณะเด่นชัด คือ นั่งขัดสมาธิราบ (โยคะสนะ) พระชงฆ์ขวาทับซ้าย เป็นท่านั่งที่สำรวมอิริยาบถ หงายพระหัตถ์วางซ้อนกันบนพระเพลา พระหัตถ์ขวาวางทับบนพระหัตถ์ซ้าย มีพญานาคแผ่พังพาน 7 เศียร ตามพุทธประวัติว่าด้วยเหตุการณ์หลังตรัสรู้ใหม่ ๆ พระภูมีพระภาคเจ้าประทับเสวยวิมุติสุข ณ โคนต้นจิก 7 วัน ได้เกิดเมฆใหญู่ผิดฤดูกาล มีฝนตกพรำ เจือด้วยลมหนาวตลอด 7 วัน พญานาคชื่อมุจลินท์ มาวงด้วยขนดรอบพระผู้มีพระภาค 7 รอบ เพื่อป้องกันความหนาวร้อน เหลือบ ยุง
สวนโรมัน
สวนโรมัน สันนิษฐานว่าเป็น 1 ใน 3 พระราชอุทยานของพระราชวังพญาไท จัดแต่งสวนแบบเรขาคณิตประกอบด้วยศาลาในสวนซึ่งเป็นศาลาแบบโรมันศาลาทรงกลมต่าง ๆ มีหลังคาโดมรับด้วยเสาแบบคอรินเทียนขนาบด้วยศาลาแบบโปร่งโล่งไม่มีหลังคาซึ่งกำหนดขอบเขตด้วยเสาแบบเดียวกันกับโดม รองรับคานที่พาดด้านบน ประดับด้วยตุ๊กตาหินอ่อนแบบโรมันบริเวณบันไดทางขึ้นซึ่งต่อเนื่องกับด้านหน้าที่มีสระน้ำขนาดใหญ่ ตั้งอยู่ในแนวเดียวกับโดม
เดอะพริ้นซ์ออฟอียิปต์ (ละครเพลง)
โครงเรื่อง
เดอะพริ้นซ์ออฟอียิปต์ เป็นการดัดแปลงเรื่องราวในพระคัมภีร์ของโมเสส ผู้ซึ่งเป็นชาวฮีบรู เมื่อครั้งเป็นทารกได้ถูกโยเชเวดผู้เป็นแม่นำลอยไปบนแม่น้ำไนล์เพื่อหลบหนีจากการฆ่าล้างเผ่าพันธุ์ จากนั้นได้รับการอุปการะจนเป็นเจ้าชายแห่งอียิปต์ และในที่สุดจึงได้มาเป็นผู้ปลดปล่อยของพระเจ้าของชาวฮีบรู จากการกดขี่ของฟาโรห์แรมซีสผู้เป็นพี่ชาย
โปรดักชัน
เดอะพริ้นซ์ออฟอียิปต์ เปิดตัวครั้งแรกที่ TheatreWorks ย่านซิลิคอนแวลลีย์ ในนครเมาน์เทนวิว รัฐแคลิฟอร์เนีย สหรัฐ เมื่อวันที่ 6 ตุลาคม พ.ศ. 2560 โดยมีชอน ชีสแมนเป็นผู้ออกแบบท่าเต้น และได้รับการกำกับการแสดงโดยสก็อต ชวาร์ทซ ตัวละครเพลงเรื่องนี้ได้รับการพรีเมียร์ในระดับนานาชาติในโปรดักชันเดนมาร์กในวันที่ 6 เมษายน พ.ศ. 2561 ที่โรงละครเฟรดเรแช ในเมืองเฟรดเรแช ตามมาด้วยการแสดงในช่วงฤดูร้อนที่โรงละครรอยัลแดนิชในโคเปนเฮเกนในปี พ.ศ. 2562 โดยในการแสดงที่โรงละครเฟรดเรแชนั้น ตัวโรงละครได้รับการเชื่อถือว่าเป็นเวทีขนาดใหญ่ เก่าแก่ และมีการเข้าชมมากกว่า จึงเหมาะกับการรังสรรค์สิ่งใหม่ยิ่งกว่า ดังนั้น ทีมจึงได้คิดค้นการออกแบบเชิงภาพและสร้างท่าเต้นขึ้นใหม่ เพลง "The Plagues" ได้ละเนื้อเรื่องในส่วนที่ข้องเกี่ยวระหว่างความสัมพันธ์ของโมเสสและแรมซีสไป ทั้งนี้เพลงในละครเพลงทุกรอบตั้งแต่รอบปฐมฤกษ์ที่ TheatreWorks นั้นถูกละเนื้อเพลงเพิ่มเติม รวมถึงยังมีการนำบทบาทโหรหลวงหุยและเพลง "Playing with the Big Boys" ออกไปด้วย ขณะที่ทำนองของเพลงดังกล่าวและเนื้อเพลงช่วงที่กล่าวถึงเทพอียิปต์โบราณถูกนำไปรวมฉาก "The Plagues" แทน
จากนั้นมีการแสดงอีกครั้งที่ทวิอัฒจันทร์ตูอาคัห์นในไอวินส์ รัฐยูทาห์ ในระหว่างวันที่ 13 กรกฎาคม ถึง 20 ตุลาคม พ.ศ. 2561
ต่อมาโปรดักชันใหม่ซึ่งมีการแก้ไขที่สำคัญไปถูกเปิดการแสดงขึ้นที่โรงละครโดมิเนียนในย่านเวสต์เอนด์ของลอนดอน ซึ่งจัดขึ้นจำนวน 39 สัปดาห์ระหว่างวันที่ 5 กุมภาพันธ์ ถึง 31 ตุลาคม พ.ศ. 2563 กำกับการแสดงโดยสก็อต ชวาร์ทซ และออกแบบท่าเต้นโดยชอน ชีสแมน ในการแสดงครั้งนี้ต้องหยุดลงตั้งแต่วันที่ 17 มีนาคม ถึง 31 พฤษภาคม พ.ศ. 2563 เนื่องมาจากการระบาดทั่วของโคโรนาไวรัสในสหราชอาณาจักร พ.ศ. 2563
โปรดักชันนี้มีการจัดชุด ฉาก การฉายภาพ การออกแบบภาพลวงและเสียงใหม่ รวมไปถึงมีการประพันธ์เพลงใหม่ขึ้นอีกด้วย โดยมีนักแสดงนำทั้งสิ้น 38 คน ได้แก่ ลุก แบรดี (โมเสส), เลียม แทมน์ (แรมซีส), คริสทีน แอลลาโด (ซิปโปราห์), อเล็กเซีย คาดิม (มิเรียม), โจ ดิกซอน (เซติ), เดบบี คูรูป (ราชินีทูยา), แกรี วิลมอต (เจทโร), เมอร์ซีเดส แซมไป (โยเชเวด), อดัม เพียร์ซ (โฮเทป), ทานิชา สปริง (เนเฟอร์ทารี) และไซลัส ไวแอตต์-บาร์ก (แอรอน)
เพลง
''ชื่อเพลงที่ปรากฏอยู่ในภาพยนตร์แอนิเมชันต้นฉบับในปี พ.ศ. 2541 ปรากฏเป็นตัวหนา''
การบันทึกเสียง
วันที่ 15 มีนาคม พ.ศ. 2563 เพลย์บิลประกาศว่าการบันทึกเสียงเพลงแสดงของโปรดักชันเวสต์เอนด์จะถูกปล่อยออกมาภายใต้โกสต์ไลท์เรคคอร์ด และได้มีการปล่อยอัลบัมออกมาในวันที่ 3 เมษายน พ.ศ. 2563
ตัวละคร
ตัวละครตามแผนของแต่ละโปรดักชัน
อินฟันตาโซฟิอาแห่งสเปน
อินฟันตาโซฟิอาแห่งสเปน (Sofía, Infanta de España; ประสูติ: 29 เมษายน พ.ศ. 2550) หรือพระนามเต็มว่า โซฟิอา เด โตโดส โลส ซานโตส เด บอร์บอน อี ออร์ติซ (Sofía de Todos los Santos de Borbón y Ortiz) เป็นพระราชธิดาพระองค์เล็กในคิงเฟลิเปที่ 6 กับควีนเลติเซีย และเป็นพระขนิษฐาของเจ้าฟ้าหญิงเลโอนอร์ มกุฎราชกุมารี
พระประวัติ
อินฟันตาโซฟิอาแห่งสเปนประสูติด้วยการผ่าคลอดเมื่อเวลา 16.50 นาฬิกา ที่คลินิกนานาชาติรูเบร์ในกรุงมาดริด หลังประสูติกาลพระราชวงศ์ได้ส่งสารแก่สื่อมวลชนผ่านการส่งข้อความสั้น พระนาม "โซฟิอา" ของพระองค์มาจากพระนามของพระอัยยิกาฝ่ายพระชนกคือสมเด็จพระราชินีโซเฟีย โดยได้รับการตั้งพระนามเมื่อวันที่ 15 กรกฎาคมปีเดียวกันนั้น มีแม่ทูนหัวคือ ปาโลมา โรกาโซลาโน (ยายของพระองค์) และพ่อทูนหัวคือ เจ้าชายคอนสแตนติน-อัสเลน เจ้าชายแห่งวิดิน และพระองค์มีพระนามว่า เด โตโดส โลส ซานโตส (de Todos los Santos; "แห่งนักบุญทั้งหลาย") เช่นเดียวกับพระภคินีตามธรรมเนียมของบูร์บง
แหล่งข้อมูลอื่น
2007
บ้านอับดุลราฮิม
บ้านอับดุลราฮิม ตั้งอยู่ที่บ้านเลขที่ 960 ถนนพระรามที่ 4 แขวงสีลม เขตบางรัก กรุงเทพมหานคร ด้านหลังคืออาคารอับดุลราฮิม เพลสซึ่งเป็นสำนักงานสูง 34 ชั้น โดยมีประชุม อับดุลราฮิม เป็นเจ้าของ สร้างเมื่อประมาณปี พ.ศ. 2450–2451 โดยบิดาของคุณประชุมตั้งใจสร้างเป็นบ้านพักตากอากาศแบบบังกะโลที่หัวหิน เนื่องจากไม่มีเวลาไปพักตากอากาศถึงหัวหิน จึงมาสร้างในกรุงเทพฯ แทน
ในปี พ.ศ. 2523 ได้มีการบูรณะซ่อมแซมกระเบื้องที่แตกและต่อเติมห้องชั้นล่างเพิ่มอีกส่วนหนึ่งโดย หม่อมราชวงศ์จักรรถ จิตรพงศ์ อดีตปลัดกระทรวงวัฒนธรรม
ลักษณะอาคาร
เป็นอาคารบ้านไม้ 2 ชั้น หลังคาทรงมนิลา คือหลังคาปั้นหยาที่เปิดหน้าจั่ว มุงกระเบื้องว่าว เสาโครงสร้างชั้นล่างเป็นปูนส่วนโครงสร้างชั้นบน พื้นและผนังเป็นไม้ ด้านหน้าอาคารเป็นมุขทั้ง 2 ข้างยื่นออกมา คลุมด้วยหลังคาปีกนก ส่วนพักอาศัยยกพื้นสูง ใต้ถุนโล่ง ใช้เป็นที่นั่งเล่น พักผ่อน และรับแขก มีช่องระบายอากาศบานเกล็ดไม้เหนือหน้าต่างหน้าจั่ว หลังคาประดับไม้ฉลุลวดลายที่มีความละเอียดสวยงาม เป็นลักษณะสถาปัตยกรรมช่วงปลายสมัยรัชกาลที่ 5 ต่อต้นรัชกาลที่ 6
บ้านอับดุลราฮิมได้รับรางวัลอาคารอนุรักษ์ดีเด่นประจำปี พ.ศ. 2525 จากสมาคมสถาปนิกสยาม
สามารถเทลคอม
บริษัท สามารถเทลคอม จำกัด (มหาชน) (SAMART TELCOMS PUBLIC COMPANY LIMITED ชื่อย่อ:SAMTEL) ก่อตั้งขึ้นเมื่อวันที่ 18 กรกฎาคม 2529 เพื่อดำเนินธุรกิจเกี่ยวกับการให้บริการระบบสื่อสารผ่านดาวเทียม บริษัทได้จดทะเบียนแปรสภาพเป็นบริษัทมหาชน และเข้าจดทะเบียนในตลาดหลักทรัพย์แห่งประเทศไทยตั้งแต่ปี 2539 ปัจจุบันบริษัทประกอบธุรกิจโดยได้แบ่งโครงสร้างธุรกิจออกเป็น 3 สายธุรกิจ ดังนี้ 1. สายธุรกิจโครงสร้างเครือข่ายการสื่อสารโทรคมนาคม (Network Solutions) 2. สายธุรกิจเทคโนโลยีประยุกต์ด้าน ICT (Enhanced Technology Solutions) และ 3. สายธุรกิจแอปพลิเคชันสนับสนุนด้านการประกอบธุรกิจ (Business Application)
การประกอบธุรกิจ
โครงสร้างธุรกิจของบริษัทเป็น 3 สายธุรกิจ คือ
วอลเลย์บอลหญิงไทยแลนด์ลีก 2011-12
วอลเลย์บอลหญิงไทยแลนด์ลีก 2011-12 หรือ วอลเลย์บอลหญิงไทยแลนด์ลีก ครั้งที่ 7 โดยครั้งนี้จัดขึ้นเป็นครั้งที่ 7
โดราเอมอน ตอน โนบิตะล่าโจรปริศนาในพิพิธภัณฑ์ของวิเศษ
โดราเอมอน เดอะ มูฟวี่ ตอน โนบิตะล่าโจรปริศนาในพิพิธภัณฑ์ของวิเศษ เป็นโดราเอมอนฉบับภาพยนตร์การ์ตูนเรื่องยาว ผลงานของ ฟูจิโกะ เอฟ. ฟูจิโอะ และเป็นภาพยนตร์ชุดนี้ถือเป็นตอนที่ 33 ของโดราเอมอนฉบับภาพยนตร์ โดยได้ออกฉายในโรงภาพยนตร์เมื่อวันที่ 9 มีนาคม ค.ศ. 2013 (พ.ศ. 2556) และเข้าฉายในประเทศไทยวันที่ 17 ตุลาคม พ.ศ. 2556
เรื่องย่อ
เรื่องราวนี้เกิดขึ้นวันหนึ่งในขณะที่โดราเอมอนกำลังนอนหลับ ได้มีชายลึกลับที่มีชื่อว่าจอมโจรดีลักซ์ได้แอบมาขโมยกระดิ่งห้อยคอของโดราเอมอน โนบิตะจึงได้ใช้ "ชุดอุปกรณ์เชอร์ล็อกโฮมส์" ทำการค้นหาจนพบร่องรอยว่ากระดิ่งห้อยคอของโดราเอมอนน่าจะอยู่ที่พิพิธภัณฑ์ของวิเศษในโลกอนาคต พวกโนบิตะจึงพากันมุ่งหน้าไปที่นั่นทันที โดยได้รับความช่วยเหลือจากโดเรมี
ที่พิพิธภัณฑ์ของวิเศษในโลกอนาคตแห่งนี้เป็นสถานที่ซึ่งเก็บรวบรวมของวิเคษตั้งแต่ในอดีตจนถึงปัจจุบันไว้หมดทุกอย่างและจอมโจรดีลักซ์ก็หมายตาของวิเศษของที่นี่อยู่เหมือนกัน พวกโนบิตะจึงได้ร่วมมือกับ สารวัตมัสตาร์ด เพื่อค้นหากระดิ่งห้อยคอของโดราเอมอนโดยมี เคิร์ต เด็กหนุ่มผู้มีความมุ่งมั่นอยากเป็นช่างฝีมือทำของวิเศษ เป็นคนนำทางสำรวจตรวจสอบดูในพิพิธภัณฑ์ พวกโนบิตะจะได้กระดิ่งห้อยคอของโดราเอมอนกลับคืนมาหรือไม่ และตัวจริงของจอมโจรดีลักซ์เป็นใคร แล้วเขามีจุดประสงค์อะไรถึงได้ขโมยกระดิ่งห้อยคอของโดราเอมอนกันแน่
การตอบรับ
ภาพยนตร์เรื่องนี้ออกฉายในโรงภาพยนตร์เมื่อวันที่ 9 มีนาคม ค.ศ. 2013 (พ.ศ. 2556) และเว็บไซต์สถานีโทรทัศน์เอ็นเอชเคของญี่ปุ่น รายงานว่า ภาพยนตร์การ์ตูนเรื่อง "โดราเอมอน" กลายเป็นภาพยนตร์ภาคต่อที่มีผู้ชมมากที่สุดในญี่ปุ่น โดยมีผู้ชมในโรงภาพยนตร์กว่า 100 ล้านคน นับตั้งแต่เปิดตัวภาคแรกในปี 1980
ด้าน "โตโฮ" บริษัทผู้ผลิตและจัดจำหน่ายภาพยนตร์ประกาศ (25 มี.ค. 56) ว่า การ์ตูนโดราเอมอน ที่เล่าถึงหุ่นยนต์แมวสีฟ้าที่เดินทางข้ามเวลา ตอนที่ 33 ซึ่งมีชื่อตอนว่า "พิพิธภัณฑ์ของวิเศษของโนบิตะ" (Nobita′s Secret Gadget Museum) มีผู้ชมถึง 1.56 ล้านคน ภายในเวลา 2 สัปดาห์ นับตั้งแต่เปิดตัวเมื่อต้นเดือนมีนาคม ทำให้ยอดรวมผู้ชมภาพยนตร์การ์ตูนเรื่องนี้สูงกว่า 100 ล้านคน
เค็นจิ โนมูระ
เค็นจิ โนมูระ ( 乃村 健次<rt>のむら けんじ</rt>, 23 กรกฎาคม 1970 -) เป็นนักพากย์ชายชาวญี่ปุ่น เกิดที่จังหวัดโอกายามะ สังกัดอาโอนิโปรดักชัน
รัฐธรรมนูญเมจิ
รัฐธรรมนูญแห่งจักรวรรดิญี่ปุ่น (คีวจิไต: 大日本帝國憲法; ชินจิไต: 大日本帝国憲法, ทับศัพท์: Dai-Nippon Teikoku Kenpō) มีชื่ออย่างไม่เป็นทางการว่า รัฐธรรมนูญเมจิ (明治憲法, Meiji Kenpō) เป็นรัฐธรรมนูญของจักรวรรดิญี่ปุ่น ประกาศใช้เมื่อวันที่ 11 กุมภาพันธ์ ค.ศ. 1889 และใช้บังคับตั้งแต่ 29 พฤศจิกายน ค.ศ. 1890 จนถึง 2 พฤษภาคม ค.ศ. 1947
รัฐธรรมนูญนี้ตราขึ้นหลังจากการฟื้นฟูเมจิเมื่อ ค.ศ. 1868 และบัญญัติให้มีรูปแบบการปกครองที่ประสมระหว่างสมบูรณาญาสิทธิราชย์กับราชาธิปไตยภายใต้รัฐธรรมนูญโดยใช้ระบอบของปรัสเซียกับบริติชเป็นต้นแบบด้วยกัน
วันที่ 3 พฤศจิกายน ค.ศ. 1946 มีการชำระรัฐธรรมนูญนี้ทั้งฉบับตามวิธีการปรกติที่กำหนดไว้สำหรับแก้ไขเพิ่มเติมรัฐธรรมนูญ จนทำให้รัฐธรรมนูญนี้กลายเป็นรัฐธรรมนูญฉบับหลังสงคราม ซึ่งใช้บังคับตั้งแต่วันที่ 3 พฤษภาคม ค.ศ. 1947 เป็นต้นมา
โครงสร้าง
รัฐธรรมนูญฉบับนี้มี 76 มาตรา แบ่งเป็นเจ็ดหมวด โดยรวมแล้วประกอบด้วยถ้อยคำประมาณ 2,500 คำ รัฐธรรมนูญนี้มักเผยแพร่พร้อมกับคำปรารภ พระราชปฏิญญาที่ทรงกระทำในพระราชวังหลวง และพระราชหัตถเลขาประกาศใช้รัฐธรรมนูญ ซึ่งรวมแล้วจะทำให้มีคำเพิ่มขึ้นอีก 1,000 คำ
อำนาจอธิปไตยเป็นของพระมหากษัตริย์
รัฐธรรมนูญนี้ตั้งอยู่บนหลักการที่ว่า อำนาจอธิปไตยเป็นของพระมหากษัตริย์ โดยให้เหตุผลว่า ทรงสืบเชื้อสายสวรรค์อย่างไม่ขาดตอนมาชั่วกาลนาน ซึ่งต่างจากรัฐธรรมนูญฉบับปัจจุบันที่อิงหลักอำนาจอธิปไตยเป็นของปวงชน
เนื่องจากเป็นการนำระบอบสมบูรณาญาสิทธิราชย์ (กษัตริย์มีอำนาจสมบูรณ์) กับระบอบราชาธิปไตยภายใต้รัฐธรรมนูญ (กษัตริย์ถูกจำกัดอำนาจด้วยรัฐธรรมนูญ) มาประสมกัน จึงมีบางบทบัญญัติที่ขัดแย้งกันเองในประเด็นจักรพรรดิหรือรัฐธรรมนูญกันแน่ที่มีอำนาจสูงสุด
มาตรา 4 ของรัฐธรรมนูญนี้บัญญัติว่า จักรพรรดิทรงเป็นประมุขของจักรวรรดิ สิทธิต่าง ๆ ในความเป็นอธิปไตยประมวลอยู่ในพระองค์ทั้งสิ้น อำนาจที่แบ่งเป็นสามฝ่าย คือ บริหาร, นิติบัญญัติ, ตุลาการ นั้นรวมอยู่ที่พระองค์ อย่างน้อยก็ในทางนิตินัย แต่มาตรา 5 และ 64 ระบุว่า กฎหมายและงบประมาณต้องได้รับความเห็นชอบจากสภานิติบัญญัติแห่งชาติด้วย นอกจากนี้ บางกิจการก็จะต้องกระทำในพระนามาภิไธย เช่น การออกกฎหมาย และการพิจารณาพิพากษาอรรถคดี
มาตรา 3 ว่า จักรพรรดิทรงเป็นที่เคารพสักการะ ผู้ใดจะละเมิดมิได้ ซึ่งกลุ่มนิยมเจ้าแบบสุดโต่งตีความว่า หมายถึง จักรพรรดิมีพระราชอำนาจจะยกเลิกรัฐธรรมนูญหรืองดใช้บทบัญญัติบางบทก็ได้
มาตรา 11 ว่า จักรพรรดิทรงบัญชาทหารบกและทหารเรือทั้งปวง ซึ่งผู้บัญชาการทหารบกและทหารเรือตีความว่า หมายถึง ทหารทั้งปวงจะเชื่อฟังแต่พระราชโองการเท่านั้น ไม่จำต้องเชื่อฟังคณะรัฐมนตรีหรือสภานิติบัญญัติแห่งชาติ
มาตรา 55 ว่า พระราชโองการไม่มีผลเป็นกฎหมายอยู่ในตัว เว้นแต่มีรัฐมนตรีลงชื่อรับสนอง อย่างไรก็ดี จักรพรรดิมีพระราชอำนาจที่จะแต่งตั้งและถอดถอนรัฐมนตรีได้ตามพระราชอัธยาศัย
สิทธิและหน้าที่ของพสกนิกร
รัฐธรรมนูญระบุว่า พสกนิกรญี่ปุ่น (Japanese subject) มีหน้าที่ปฏิบัติตามรัฐธรรมนูญ (คำปรารภ), เสียภาษี (มาตรา 21), และเป็นทหารเมื่อถูกเกณฑ์ (มาตรา 20)
รัฐธรรมนูญให้พสกนิกรบางกลุ่มมีสิทธิและเสรีภาพบางประการดังต่อไปนี้ เว้นแต่กฎหมายกำหนดไว้เป็นอื่น
องค์กรของรัฐบาล
รัฐธรรมนูญให้จักรพรรดิมีพระราชอำนาจในการบริหารราชการแผ่นดิน แต่งตั้งและถอดถอนข้าราชการ ประกาศสงคราม ทำสัญญาสันติภาพ ทำสนธิสัญญา ยุบสภาล่างของสภานิติบัญญัติแห่งชาติ และออกพระราชกำหนดในกรณีที่สภานิติบัญญัติแห่งชาติอยู่นอกสมัยประชุม ที่สำคัญ คือ มีพระราชอำนาจบัญชาทั้งทัพบกทัพเรือโดยตรง รัฐธรรมนูญยังกำหนดว่า คณะรัฐมนตรีประกอบด้วยรัฐธรรมนูญที่ต้องขึ้นตรงต่อจักรพรรดิ มิใช่ต่อสภานิติบัญญัติแห่งชาติ และยังกำหนดให้มีคณะองคมนตรี ส่วนองค์กรที่ไม่ได้กำหนดในรัฐธรรมนูญ คือ เก็นโร (元老) ซึ่งประกอบด้วยคนวงในที่คอยถวายคำปรึกษาต่อจักรพรรดิ เป็นองค์กรที่ทรงอิทธิพลมาก
รัฐธรรมนูญนี้ให้สภานิติบัญญัติประกอบด้วยสภาย่อยสองสภา คือ สภาสูง เรียกว่า "คิโซกุอิง" (貴族院; "สภาขุนนาง") ประกอบด้วย สมาชิกราชวงศ์ ขุนนาง และบุคคลอื่น ๆ ที่ทรงแต่งตั้ง กับสภาล่าง เรียกว่า "ชูงิอิง" (衆議院; "สภาปรึกษาทั่วไป") ประกอบด้วย บุคคลที่มาจากการเลือกตั้งโดยตรงของประชาชนที่เป็นชาย ชายคนไหนมีสิทธิเลือกตั้งเท่าไร ขึ้นอยู่กับว่า เสียภาษีมากน้อยเท่าไร คุณสมบัตินี้ผ่อนคลายลงใน ค.ศ. 1900 และ 1919 กระทั่ง ค.ศ. 1925 ที่เริ่มกำหนดให้ชายทุกคนมีสิทธิเสมอหน้ากันในการเลือกตั้ง
อำนาจนิติบัญญัติเป็นของสภานิติบัญญัติและจักรพรรดิ สภาและจักรพรรดิต้องเห็นชอบด้วยกันในการตรากฎหมาย แต่สภามีอำนาจร่างกฎหมาย รวมถึงพิจารณาและให้ความเห็นชอบต่อร่างกฎหมายและงบประมาณ
การแก้ไขเพิ่มเติม
การแก้ไขเพิ่มเติมรัฐธรรมนูญนี้มีกำหนดไว้ในมาตรา 73 ว่า ร่างรัฐธรรมนูญแก้ไขเพิ่มเติมจะเป็นกฎหมายได้ ต้องมาจากการเสนอของจักรพรรดิโดยการมีพระราชโองการหรือพระราชหัตถเลขาไปยังสภานิติบัญญัติแห่งชาติ และร่างรัฐธรรมนูญแก้ไขเพิ่มเติมจะต้องได้รับความเห็นชอบจากสภาทั้งสองของสภานิติบัญญัติแห่งชาติด้วยคะแนนะเสียงไม่ต่ำกว่าสองในสามของจำนวนสมาชิกทั้งหมดของแต่ละสภา จึงจะถือว่า ได้รับความเห็นชอบจากสภานิติบัญญัติแห่งชาติ และเมื่อได้รับความเห็นชอบดังกล่าวแล้ว จักรพรรดิจะทรงตราร่างรัฐธรรมนูญแก้ไขเพิ่มเติมให้เป็นกฎหมาย แต่มีพระราชอำนาจเต็มที่ที่จะยับยั้งร่างนั้นได้ นอกจากนี้ การแก้ไขเพิ่มเติมรัฐธรรมนูญจะกระทำมิได้ในช่วงที่มีผู้สำเร็จราชการแทนพระองค์
แต่ไม่ว่าบทบัญญัติเหล่านี้จะว่าไว้ประการใด ก็ไม่เคยมีการแก้ไขเพิ่มเติมรัฐธรรมนูญเลยนับแต่รัฐธรรมนูญประกาศใช้เป็นต้นมาจนสิ้นอำนาจลงไปใน ค.ศ. 1947
รางวัลออสการ์ สาขาภาพยนตร์แอนิเมชันยอดเยี่ยม
รางวัลออสการ์ สาขาภาพยนตร์แอนิเมชันยอดเยี่ยม เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์ที่มอบให้กับภาพยนตร์แอนิเมชัน รางวัลออสการ์ สาขาภาพยนตร์แอนิเมชันยอดเยี่ยมได้มอบครั้งแรกในปีค.ศ. 2001 ภาพยนตร์แอนิเมชันเรื่อง Beauty and the Beast (ปีค.ศ. 1991) เป็นภาพยนตร์แอนิเมชันเรื่องแรกที่ได้รับการเสนอชื่อเข้าชิงรางวัลออสการ์ สาขาภาพยนตร์ยอดเยี่ยม (ก่อนที่จะมีสาขาภาพยนตร์แอนิเมชันยอดเยี่ยม) ส่วนเรื่อง Waltz with Bashir (ปีค.ศ. 2008) เป็นภาพยนตร์แอนิเมชันเรื่องแรกและเรื่องเดียวที่ได้รับการเสนอชื่อเข้าชิงรางวัลออสการ์ สาขาภาพยนตร์ภาษาต่างประเทศยอดเยี่ยม
อย่างไรก็ตาม การตั้งรางวัลสาขานี้ขึ้นเพื่อมอบให้กับภาพยนตร์แอนิเมชันโดยเฉพาะไม่ได้หมายความว่าภาพยนตร์แอนิเมชันจะไม่มีสิทธ์ได้รับการเสนอชื่อเข้าชิงรางวัลออสการ์ สาขาภาพยนตร์ยอดเยี่ยมด้วย เช่น ภาพยนตร์เรื่อง UP (2009) และ Toy Story 3 (2010) เข้าชิงทั้งสาขาภาพยนตร์แอนิเมชันยอดเยี่ยม และภาพยนตร์ยอดเยี่ยม
รางวัลนี้จะมอบก็ต่อเมื่อมีภาพยนตร์แอนิเมชั่นอย่างน้อย 8 เรื่องออกฉายในปีนั้น ภาพยนตร์แอนิเมชั่นจะต้องมีความยาวมากกว่า 70 นาทีจึงจะถือว่าเป็นภาพยนตร์ขนาดยาวปานกลาง (Feature films) ภาพยนตร์แอนิเมชันทั้งหมดที่เข้าเงื่อนไขดังกล่าวจะถูกเลือกให้ได้รับการเสนอชื่อเข้าชิงรางวัลเพียง 3 เรื่องเท่านั้น หากในปีนั้นมีภาพยนตร์แอนิเมชันมากกว่า 15 เรื่อง จะมีภาพยนตร์แอนิเมชันที่ได้รับการเสนอชื่อเข้าชิงรางวัล 5 เรื่อง
คอมพิวเตอร์แอนิเมชันได้มีบทบาทมากขึ้นและมักจะได้รับรางวัลนี้ไป อย่างไรก็ตาม ภาพยนตร์แอนิเมชัน 2 มิติ เรื่อง Spirited Away ได้รับรางวัลนี้ในปีค.ศ. 2002 และภาพยนตร์สตอปโมชันเรื่อง Wallace & Gromit: The Curse of the Were-Rabbit ก็ได้รับรางวัลนี้ในปีค.ศ. 2005 เช่นกัน
รายชื่อภาพยนตร์ที่ได้รับรางวัลและการเสนอชื่อเข้าชิงรางวัล
สำหรับชื่อภาพยนตร์ที่ขึ้นแถบสีเหลือง คือภาพยนตร์ที่ได้รับรางวัล
วัดลาดสะแก
วัดลาดสะแก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนตูม อำเภอบางเลน จังหวัดนครปฐม มีที่ดินตั้งวัดเนื้อที่ 20 ไร่
วัดลาดสะแกสร้างขึ้นโดยชาวบ้านหมู่ที่ 9 ซึ่งได้รวบรวมความศรัทธาของชุมชน อันเนื่องจากแต่เดิมนั้นต้องเดินทางไปทำบุญที่วัดลำลูกบัว เป็นที่ลำบากมากเพราะสภาพพื้นที่ทั่วไปของหมู่บ้านลาดสะแกเป็นที่ลาดลงมาจากหมู่บ้านลำลูกบัว เพราะหมู่บ้านลำลูกบัวเป็นที่ดอน ต่อจากนั้นก็จะลาดชันลงมาเรื่อยจนถึงหมู่บ้านซึ่งมีต้นสะแกขึ้นรกมาก ชาวบ้านได้ร่วมกันถากถาต้นสะแกเพื่อทำมาหากินจนตั้งเป็นหมู่บ้านชื่อ หมู่บ้านลาดสะแก มีมีคนอยู่อาศัยมากขึ้นจึงเห็นพ้องว่าควรมีวัดของหมู่บ้าน จากนั้นนายเที่ยง ชื่นชมน้อย ได้บริจาคที่ดินของตนเองให้เป็นที่สร้างวัด จนได้รับอนุญาตตั้งวัดเมื่อ พ.ศ. 2464	ได้รับพระราชทานวิสุงคามสีมาเมื่อ พ.ศ. 2500
ปูชนียวัตถุที่สำคัญ คือ พระประธาน นามว่า หลวงพ่อศิริชัยมงคล ซึ่งเป็นที่เคารพนับถือของชาวบ้านในเขตอำเภอดอนตูมและอำเภอบางเลนกันอย่างมาก
สโมสรฟุตบอลมาแชร์ชัยภูมิ
สโมสรมาแชร์ ชัยภูมิ เอฟซี เป็นสโมสรฟุตบอลอาชีพในประเทศไทยโดยเป็นทีมจากจังหวัดชัยภูมิ ปัจจุบันเล่นในไทยแลนด์ อเมเจอร์ลีก โซนภาคตะวันออกเฉียงเหนือ
ประวัติสโมสร
สโมสรฟุตบอลประจำจังหวัดชัยภูมิได้บริษัทมาแชร์ สนับสนุนทีมด้วยงบประมาณ 1 ล้านบาท แล้วได้เปลี่ยนชื่อเป็น มาแชร์ชัยภูมิ เอฟซี  หลังจากที่มีข่าวออกมาก่อนหน้านี้ว่า "กระเรียนผยอง" ชัยภูมิ ยูไนเต็ด เตรียมที่จะได้รับการสนับสนุนจากบ.มาร์แชร์ ด้วยงบประมาณเฉียดล้านบาท และพร้อมเปลี่ยนชื่อทีมตามชื่อผู้สนับสนุนเพื่อสู้ศึกเอไอเอสริจินอลลีก ภูมิภาคดิวิชั่น 2 ฤดูกาลนี้ โดยล่าสุดเมื่อวันที่ 3 มี.ค ที่ผ่านมา ณ สนามไดรฟ์กอล์ฟมาร์แชร์ จ.สมุทรสาคร เวลา 11.00 น. ได้มีการเซ็นสัญญาร่วมกันระหว่างบ.มาร์แชร์ ประเทศไทย จำกัด นำโดย อรุณ คงเจริญ ประธานกรรมการบ.มาร์แชร์ฯ พร้อมด้วย สิทธิชัย ศารทูลธรรม กรรมการบริหารบ.มาร์แชร์ฯ และ "น้าชู" ชูเกียรติ หนูสลุง ตัวแทนจากทีมชัยภูมิ ยูไนเต็ด โดยบ.มาร์แชร์ฯ ได้เซ็นสัญญาร่วมสนับสนุนทีมชัยภูมิ ยูไนเต็ด เป็นเวลา 1 ปี ด้วยงบประมาณ 1 ล้านบาท และเปลี่ยนชื่อทีมใหม่เป็น "มาร์แชร์ ชัยภูมิ เอฟซี" ในการสู้ศึกเอไอเอสริจินอลลีกภูมิภาคดิวิชั่น 2 โซนภาคตะวันออกเฉียงเหนือฤดูกาลนี้ ซึ่งทีมมีโปรแกรมที่จะประเดิมสนามด้วยการบุกไปเยือน"กระรอกขาวเจ้าสนาม" ร้อยเอ็ด ยูไนเต็ด ในวันที่ 5 มี.ค. นี้ ที่สนามกีฬากลาง จ.ร้อยเอ็ด
สนามเหย้า
สโมสรฟุตบอลมาแชร์ชัยภูมิ ใช้สนามกีฬากลางจังหวัดชัยภูมิเป็นสนามเหย้าในการแข่งขัน มีความจุได้ 24500 กว่าที่นั่ง ผู้ถือสิทธิ์ของสนามคือองค์การบริหารส่วนจังหวัดชัยภูมิ เมื่อต้นการแข่งขันเอไอเอสลีกภูมิภาคดิวิชั่น / 2011 สนามแห่งนี้ได้ทำการปรับปรุงใหม่ เพื่อที่จะใช้ในการแข่งขันฟุตบอลอาวุโสชิงแชมป์โลก ทางสโมสรจึงต้องใช้สนามฟุตบอลของสถาบันการพละศึกษาฯชัยภูมิเป็นสนามเหย้าแห่งที่ 2 แทน จนกว่าการแข่งขันฟุตบอลผู้อาวุโสชิงแชมป์โลก เสร็จสิ้น
กอนต์เล็ต (วิดีโอเกมที่ถูกยกเลิก)
กอนต์เล็ต (Gauntlet) เป็นวิดีโอเกมตะลุยดันเจียนแนวสับและเฉือนของระบบนินเท็นโด ดีเอส ที่ไม่ได้เปิดตัว ซึ่งได้รับการพัฒนาโดยแบ็กโบนเอนเตอร์เทนเมนต์ โดยอิงจากเกมอาร์เคด ค.ศ. 1985 ในชื่อเดียวกัน เกมนี้ได้รับการประกาศในเดือนเมษายน ค.ศ. 2008 และมีกำหนดวางจำหน่ายในปลายปีดังกล่าว
รูปแบบการเล่น
ข่าวประชาสัมพันธ์และตัวอย่างเกมมีลักษณะ "ย้อนยุค" ซึ่งมีรูปแบบการเล่นที่อิงจากสองเกมแรกในซีรีส์กอนต์เล็ต โดยมีส่วนเพิ่มเติมบางอย่าง เช่น ระบบเลเวลตัวละครที่นำมาใช้ในกอนต์เล็ต เลเจนส์ ส่วนคลาสดั้งเดิมทั้งสี่จากซีรีส์ ได้แก่ วอร์ริเออร์, วาลคิรี, เอลฟ์ และวิซเซิร์ด ได้กลับมาพร้อมกับศัตรู "แฟน ๆ ที่ชื่นชอบ" จำนวนหนึ่ง นอกจากนี้ ยังรวมถึงตัวอย่างคำพูดที่เป็นเครื่องหมายการค้าของซีรีส์ที่เพิ่งบันทึกใหม่ ผู้บรรยายจะประกาศเหตุการณ์ที่เกิดขึ้นในเกมพร้อมข้อความ เช่น "เรดวอร์ริเออร์ยิงอาหาร" และ "วิซเซิร์ดกำลังจะตาย!"
เกมดังกล่าวมีคุณสมบัติการเล่นที่ครอบคลุมทั้งสองหน้าจอ โดยใช้เอนจินกราฟิก 3 มิติใหม่ทั้งหมด ด้วยระบบไร้สายในพื้นที่เช่นเดียวกับโหมดผู้เล่นออนไลน์สี่คน, 40 แผนที่ และความสามารถในการแชตด้วยเสียง โหมดผู้เล่นหลายคนของกอนต์เล็ตได้รับการกล่าวขานว่ารวมถึงเดธแมตช์จัดอันดับ, เดธแมตช์ทีม และแบบการเล่นการยึดธง  คุณสมบัติไวไฟได้รับการกล่าวว่าใช้เซิร์ฟเวอร์เฉพาะแทนที่จะใช้นินเท็นโดไวไฟคอนเน็กชันและระบบเฟรนด์โคดส์ ซึ่งมีโหมดหลายผู้เล่นแบบเดียวกันทั้งหมดที่ใช้ได้ในท้องถิ่น  ผู้เล่นสามารถใช้ตัวละครผู้เล่นเดี่ยวในโหมดหลายผู้เล่น และเก็บประสบการณ์ที่ได้รับจากเกมหลายผู้เล่นไว้สำหรับการเล่นเดี่ยว
การพัฒนา
ความเป็นไปได้ของเกมกอนต์เล็ตสำหรับนินเท็นโด ดีเอส ได้รับการเปิดเผยครั้งแรกโดยรายการของคณะกรรมการจัดเรตสื่อซอฟต์แวร์บันเทิงในเดือนกุมภาพันธ์ ค.ศ. 2008 ซึ่งต่อมาได้ถูกลบออกไป ไอดอสอินเตอร์แอกทีฟซึ่งเป็นผู้จัดจำหน่ายที่ตั้งใจไว้ ได้ประกาศถึงเกมนี้อย่างเป็นทางการเมื่อวันที่ 7 เมษายน ค.ศ. 2008 โดยมีกำหนดวางจำหน่ายใน "ฤดูร้อน ค.ศ. 2008" การประมาณนี้ได้รับการขัดเกลาให้เป็นวันที่เผยแพร่ในเดือนมิถุนายนแบบเจาะจงมากขึ้น ซึ่งต่อมาได้รับการแก้เป็นเดือนตุลาคม
เกมดังกล่าวอยู่ในสถานะที่สามารถเล่นได้ในงานเพนนีอาร์เคดเอ็กซ์โปในเดือนสิงหาคม ค.ศ. 2008 โดยมีทั้งโหมดผู้เล่นเดี่ยวและหลายผู้เล่น ในเวลานี้ คาดว่าเกมจะยังคงตรงตามวันที่วางจำหน่ายในเดือนตุลาคม นอกจากนี้ เดโมของเกมยังเปิดให้บริการแก่สาธารณชนในสหรัฐผ่านบริการดีเอสดาวน์โหลดสเตชันในช่วงฤดูร้อน ค.ศ. 2008
ในเดือนมิถุนายน ค.ศ. 2009 พบว่ากอนต์เล็ตได้รับการจัดเรตวัยรุ่นในเว็บไซต์ของคณะกรรมการจัดเรตสื่อซอฟต์แวร์บันเทิงภายใต้ผู้จัดจำหน่ายใหม่อย่างมาเจสโกเอนเตอร์เทนเมนต์ ซึ่งหมายความว่าการเปิดตัวอาจยังมีความเป็นไปได้ ในเดือนพฤษภาคม ค.ศ. 2013 อาร์ตเวิร์กของเกมซึ่งแสดงถึงคลาสต่าง ๆ ได้ปรากฏขึ้นโดยการขอบคุณอดีตศิลปินของแบ็กโบนเอนเตอร์เทนเมนต์
แม้ว่าตัวเกมจะยังไม่เปิดตัว แต่แบ็กโบนก็นำเอนจินกลับมาใช้ใหม่สำหรับจีไอโจ: เดอะไรส์ออฟโคบรา ซึ่งเป็นเกมไทอินภาพยนตร์เวอร์ชันนินเท็นโด ดีเอส (เผยแพร่เมื่อวันที่ 4 สิงหาคม ค.ศ. 2009 ในสหรัฐ) ในแนวสับและเฉือนสไตล์กอนต์เล็ต โดยรอมที่สมบูรณ์ 100 เปอร์เซ็นต์ในอเมริกาเหนือและยุโรปถูกทิ้ง และวางจำหน่ายใกล้ ๆ วันคริสต์มาส ค.ศ. 2013
กีฬาเรือใบในเอเชียนเกมส์ 2014
เรือใบ ใน เอเชียนเกมส์ 2014 จัดขึ้นที่วังซาน เซลลิง มารีนา ใน อินช็อน, เกาหลีใต้ ตั้งแต่วันที่ 24 กันยายน ถึง 1 ตุลาคม ค.ศ. 2014.
ประเทศที่เข้าร่วม
มีนักกีฬา 177 คน จาก 20 ประเทศที่เข้าร่วมแข่งขันเรือใบในเอเชียนเกมส์ 2014:
•
คำสาปทิปเปคานู
คำสาปทิปเปคานู (Curse of Tippecanoe; มีอีกชื่อว่า คำสาปของเทคุมเซฮ์ (Tecumseh's Curse), คำสาป 20 ปี (20-year Curse) หรือ  คำสาปศูนย์ (Zero Curse) ) เป็นตำนานพื้นบ้าน เกี่ยวกับการเสียชีวิตในตำแหน่งของประธานาธิบดีสหรัฐที่ได้รับเลือกตั้งหรือได้รับเลือกตั้งกลับมาอีกสมัยในปีที่ลงท้ายด้วย 0 ซึ่งหารด้วย 20 ลงตัว
ประธานาธิบดีที่ได้รับการเลือกตั้งในช่วง ค.ศ. 1840 ถึง 1960 ซึ่งเสียชีวิตในตำแหน่งคือวิลเลียม เฮนรี แฮร์ริสัน (1840), อับราฮัม ลินคอล์น (1860), เจมส์ เอ. การ์ฟีลด์ (1880), วิลเลียม แมกคินลีย์ (1900), วาร์เรน จี. ฮาร์ดิง (1920), แฟรงกลิน ดี. โรสเวลต์ (1940) และจอห์น เอฟ. เคนเนดี (1960) โดยมีประธานาธิบดี 7 ใน 8 คนที่เสียชีวิตขณะดำรงตำแหน่ง นับตั้งแต่ ค.ศ. 1960 สามประธานาธิบดีที่ได้รับเลือกตั้งในปีที่กำหนดยังไม่ได้เสียชีวิตขณะตำแหน่ง โรนัลด์ เรแกน (1980) และจอร์จ ดับเบิลยู. บุช (2000) อยู่รอดจนครบสมัย ประธานาธิบดีคนปัจจุบันที่อยู่ในตำแหน่งนี้คือโจ ไบเดิน (2020)
อังคารอหังการ
อังคารอหังการ เป็นหนังสือเล่มที่ 2 ของหนังสือชุดอาณาจักรแห่งกาลเวลา ของ การ์ธ นิกซ์ นักเขียนชาวออสเตรเลีย ปัจจุบันได้รับการแปลเป็นภาษาไทยแล้ว โดยสำนักพิมพ์ "แจ่มใส" หนังสือในชุดเดียวกัน คือ จันทร์มหันตภัย พุธเพชฌฆาต พฤหัสเจ้าศาสตรา ศุกร์รัตติกาล และเสาร์มนตรา
เนื้อเรื่องย่อ
หลังจากเสร็จสิ้นภารกิจมหันตภัยของคุณวันจันทร์ อาเธอร์ก็จำต้องกลับเข้าสู่บ้านอีกครั้ง เมื่อได้รับแจ้งจากพินัยกรรมว่าศัตรูคนใหม่นามอังคารเคร่งเข้าอ้างสิทธิ์ของคุณวันจันทร์คนก่อน ด้วยการเข้ามาก่อความวุ่นวายในโลกของอาเธอร์ หากอาเธอร์ไม่ยอมชำระหนี้เก่าของบ้านเบื้องล่าง เขาจะทำลายโลกให้ย่อยยับ
การผจญภัยครั้งใหม่อุบัติขึ้น เพื่อชิงกุญแจดอกที่สองจากผู้ปกครองจอมละโมบ ก่อนที่การเรียกคืนอย่างสมบูรณ์แบบจะตามมา อาเธอร์ต้องพาตนเองเข้าสู่ผืนดินไกล ดินแดนแห่งความสกปรกและความมืด ในหน้าที่ของคนงานต่ำต้อย ต่อสู้กับสัตว์ประหลาด บุกหอสมบัติ นั่งเรือฝ่าใจกลางดวงอาทิตย์ ทุกด่านที่คอยสกัดกั้นอาเธอร์ล้วนแต่อันตราย อนาคตของเขาและอาณาจักรชั้นที่สองถูกจำกัดด้วยเวลา และมีครอบครัวของเขา ชะตากรรมของชาวโลกเป็นเดิมพัน
ตัวละครสำคัญ
เขาเป็นนักอภิธานศัพท์ขั้นที่สอง เขามักจะใช้คำเป็นจำนวนมากและสับสนเสมอ เขาเป็นผู้ที่ช่วยเหลืออาเธอร์ในหลุมลึก ภายหลังเขาได้เขียนหนังสือแล้วจัดพิมพ์ส่งไปทั่วบ้าน โดยแต่งให้อาเธอร์สูงสิบฟุต หล่อ กำยำ มีพลังอำนาจ พร้อมอาวุธที่ประดิษฐ์ขึ้นเอง รวมทั้งซูซี่ซึ่งกลายเป็นนักรบแอมะซอน และพินัยกรรมก็เป็นปีศาจครึ่งกบครึ่งหมี สันนิษฐานว่าเป็นการทำให้พลเมืองในบ้านส่วนอื่นๆ กลัวเพื่อที่จะได้ยอมศิโรราบท่านอาเธอร์ได้อย่างง่ายดาย
เสมียนอุปกรณ์จากหลุมลึกของอังคารเคร่ง เขาเป็นผู้ที่แนะนำอาเธอร์ในหลุมลึก เขาเคยอยู่ในตำแหน่งที่สูงกว่านี้ แต่ก็ถูกลดตำแหน่งลงมาเนื่องจากไปร้องเรียนเรื่องตะเกียงเจ้าพายุซึ่งเสีย
เคยเป็นคิ้วข้างหนึ่งของอังคารเคร่งแต่ถูกตัดออกไป มันมีลักษณะเหมือนเขม่าเนื่องจากต้องอาศัยอยู่บนเพดานของผืนดินไกล เพราะมันไม่สามารถเข้าใกล้ผู้คุมของอังคารเคร่งและนิทลิ่งทั่วไปที่เกิดจากสุญญะได้ เขม่ามีความสามารถในการประดิษฐ์เพชร ซึ่งอาเธอร์และซูซี่ใช้ตัดกระจกเข้าไปในพีระมิดแก้วของอังคารเคร่ง มันยังคงเหลือความทรงจำของอังคารเคร่งอยู่ และความปรารถนาสูงสุดของมัน ก็คือ การเขาไปอยู่ในหอสมบัติและกินเอาสมบัติเข้าไป มันถูกฆ่าโดยกัปตันทอม เชลว็อค จากคำสั่งของอังคารเคร่ง
หนึ่งในมนตรีของเสาร์เลอเลิศ เขาเป็นผู้กระตุ้นให้กำแพงค้ำพังลงมา และสังหารยานที่พยายามจะช่วยอาเธอร์ เขาพยายามจะสังหารอาเธอร์ด้วยเช่นกัน แต่ก็ถูกขัดขวางโดยพลังของกุญแจ ก่อนที่จะหลบหนีไปพร้อมกับบาดแผล
เช่นเดียวกับยามเที่ยงของวันเสาร์ เขาเป็นผู้ชายหล่อเหลา ซึ่งมีอำนาจคล้ายกับการสะกดจิต เขาได้ต่อสู้กับร้อยโทผู้รักษาประตูหลายครั้ง เนื่องจากคำสั่งของวันเสาร์เลอเลิศให้เปิดประตูอย่างผิดกฎของบ้านในหลายแห่ง เขามีเลือดสีทอง ซึ่งแตกต่างจากเลือดของพลเมืองทั่วไปซึ่งเป็นสีน้ำเงิน และรวมไปถึงเลือดของย่ำรุ่ง ยามเที่ยง และย่ำค่ำของวันอื่นๆ รวมไปถึงเลือดของวันพุธจมตายด้วย
ขณะนี้เป็นที่ถกเถียงกันว่าเขาผู้นี้เป็นย่ำค่ำของวันเสาร์จริงหรือไม่ เพราะในศุกร์รัตติกาล ปรากฏว่าย่ำค่ำในเรื่องมีเลือดสีฟ้า
คือส่วนแรกของพินัยกรรม ที่อยู่ในรูปของหญิงสาว ปัจจุบันเธอดำรงตำแหน่งรักษาการณ์ตามที่อาเธอร์มอบหมายอำนาจให้ ส่วนในตอนท้ายของเรื่อง เธอก็ได้รวมเอาพินัยกรรมส่วนที่สองเข้าไปด้วย เนื่องจากเป้าหมายสูงสุดของพินัยกรรม ก็คือ การรวมเป็นหนึ่งเดียวกัน
ลักษณะของเธอในเรื่องคือ สุภาพสตรีในชุดสีฟ้าสดกับลูกไม้สีทอง สวมหมวกขนสัตว์ทรงสูงน่าขัน เธอยังรวบผมสีเงินของเธอเหมือนเดิม แต่ปีกเธอบางจนแทบมองไม่เห็น อย่างไรก็ตาม เธอสูงขึ้นกว่าตอนที่อาเธอร์เจอครั้งสุดท้าย และดูเหมือนจะทำตัวรู้ไปเสียทุกอย่าง เธอขอส่งคืนกุญแจดอกแรก และให้อาเธอร์อยู่บูรณะบ้านเบื้องล่างและผืนดินไกลที่นี่ แต่เขาก็ปฏิเสธ มอบกุญแจดอกที่สองให้เธอรักษาการณ์ และให้เธอถอนพลังทั้งหมดออกจากตัวเขา
สถานที่สำคัญ
เป็นสถานีที่นำพลเมืองจากวันอื่น ๆ เข้ามาทำงานในหลุมลึก ที่หน้าสถานีมีรูปของอังคารเคร่ง ที่สถานีดังกล่าวพวกผู้คุมของอังคารเคร่งจะจัดพลเมืองเป็นแก๊ง แก๊งละ 12 คน เพื่อลงไปทำงาน โดยจะมอบเทียนจับเวลาให้กับคนแรกของแก๊ง โดยที่พวกเขาทั้งหมดต้องเดินทางลงไปจนถึงสถานที่กลางทางที่หนึ่งก่อนเทียนจะไหม้หมด และจากนั้นพวกเขาจะได้รับแจกเทียนจับเวลาอีกอัน ซึ่งพวกเขาต้องเดินทางต่อไปจนถึงสถานีกลางทางอีกแห่ง พวกเขาต้องเดินไปด้วยระบบนี้เรื่อยๆ จนกว่าจะถึงสถานีล่าง ซึ่งพวกเขาจะต้องเริ่มทำงาน ที่สถานีบนยังเป็นที่สำหรับรถไฟและล้อเคลื่อนที่ซึ่งจะเดินทางไปตามรางรถไฟไปจนถึงสถานีล่าง การเดินลงไปยังสถานีล่างใช้เวลาอย่างต่ำ 4 เดือน แต่รถไฟใช้เวลาเพียง 4 วันเท่านั้น
เป็นหลุมขนาดใหญ่ที่เกิดจากการขุดเจาะเป็นเวลาหลายศตวรรษ โดยมันมีขนาดใหญ่มากจนแม้แต่ระเบิดอาทิตย์ก็ยังส่องไปไม่ถึงก้นของมัน ที่หลุมลึกจะมีรางรถไฟสำหรับรถไฟของอังคารเคร่งและลูกล้อเคลื่อนที่ ที่หลุมลึก มันยังมีเศษสุญญะเป็นจำนวนมากและเมื่อมันควบแน่นกลับมาเป็นของเหลว ก็จะก่อให้เกิดฝน เรียกว่า "ฝนสุญญะ" ซึ่งสามารถก่อให้เกิดความบาดเจ็บได้ พวกเขาจึงต้องมีร่มและเสื้อคลุมกันฝน ในหลุมลึกยังมีอากาศเน่าเสียเป็นจำนวนมาก ซึ่งพวกเขาจะต้องจ่ายเงินกับอากาศเน่าๆ ที่สูดเข้าไปด้วย
มีพีระมิดครอบด้วยแก้ว อยู่ทางทิศตะวันตกเฉียงเหนือของผืนดินไกล หลังคาหอสมบัติมีเสาบอกทิศลมรูปไก่ ในหอสมบัติของอังคารเคร่งมีสมบัติอยู่เป็นจำนวนมากซึ่งเขาห้ามไม่ให้คนอื่นๆ เข้าไปในหอสมบัติของเขา ในหอสมบัติของเขายังมีลูกทะเลเฝ้าอยู่ด้วย ในเรื่อง อาเธอร์และซูซี่สามารถเข้าไปข้างในได้โดยการเกาะติดกับเพดาน และใช้เพชรซึ่งได้มาจากเขม่าตัดเข้าไป
ที่ซึ่งมีเชิงเทินสำหรับกั้นมิให้นิทลิ่งเข้ามาในผืนดินไกลและส่วนอื่นๆ ของอาณาจักรชั้นที่สอง เดิมทำจากอิฐ แต่เนื่องจากนิทลิ่งสามารถดึงอิฐออกจากกำแพงอันก่อให้เกิดความเสียหายได้ อาเธอร์จึงเปลี่ยนมันให้อยู่ในรูปของกำแพงคอนกรีตเสริมเหล็กไร้สภาพ อันลื่น เหนียวและมีคุณสมบัติอื่นๆ ซึ่งทำให้นิทลิ่งไม่สามารถผ่านกำแพงได้อีกต่อไป
ดูเพิ่มที่ ผืนดินไกล
ลิซา
ลิซา หรือ ลิซ่า สามารถหมายถึง
อาสนวิหารแม่พระบังเกิด บางนกแขวก
ปัจจุบันอาสนวิหารแม่พระบังเกิดมีบาทหลวงประสิทธิ์ รุจิรัตน์ อธิการโบสถ์ มีบาทหลวงวัชศิลป์ กฤษเจริญ และบาทหลวงเสกสิฐ เล้ากิจเจริญ เป็นผู้ช่วยอธิการโบสถ์
เค็ง ฮิราอิ
เค็ง ฮิราอิ เป็นนักร้องญี่ปุ่น แนว อาร์แอนด์บี สังกัด เดฟสตาร์ เรคคอร์ด เกิดเมื่อวันที่ 17 มกราคม พ.ศ. 2515 เกิดที่เมืองฮิงาชิโอซากะ จังหวัดโอซากะ เติบโตที่เมืองนาบาริ จังหวัดมิเอะ เนื่องจากมีเสียงที่เปี่ยมจิตวิญญาณและมีเสียงที่สูงจนน่าทึ่ง พร้อมด้วยกับการที่มีรูปลักษณ์แตกต่างจากนักร้องญี่ปุ่นคนอื่นๆ จึงทำให้เขาสามารถชนะใจแฟนเพลงได้นักเมื่อเขาแสดงผลงานครั้งแรก นักร้องที่เขาถือเป็นแบบอย่างมีมากมายซึ่งส่วนใหญ่ถือได้ว่าเป็นเหล่านักร้องอาร์ แอนด์ บี ที่มีคุณภาพในวงการเพลงทั้งสิ้น
ประวัติ
เค็ง ฮิราอิ ซึ่งปัจจุบันเป็นราชา อาร์ แอนด์ บี แห่งประเทศญี่ปุ่น ได้เริ่มเข้าวงการในปี 1993 เข้าสังกัดกับโซนี มิวสิก และทำการอัดเสียงที่ โยโกฮาม่า ในขณะที่เขายังเป็นนักเรียนอยู่ ในปีถัดมาซิงเกิล "พรีเชียส จังก์" และอัลบั้มในชื่อเดียวกันปล่อยออกมาในปี 1995 ผลงานชุดแรกของเขาได้ใช้เป็นเพลงประกอบละครหลายเรื่อง และเริ่มสร้างกระแสนิยมให้แก่เขาเองมากขึ้นในผลงานชุดที่ 2 "คาตาโฮะ ซุทซึ โนะ เอียโฟน" ซึ่งถูกใช้ในเพลงประกอบละครเช่นกัน อัลบั้มแรก "อัน-บาลานซ์" ออกจำหน่ายและในปีเดียวกัน อัลบั้ม "สแตร์ แอ็ท" ก็ออกจำหน่ายตามมาติดๆ
เค็งเป็นนักร้องญี่ปุ่นคนแรกที่ได้เข้าทดสอบนักร้องอาร์ แอนด์ บี ที่ นิวยอร์ก สหรัฐอเมริกา ซึ่งเขาได้รับการต้อนรับเป็นอย่างดี จากการยอมรับของแฟนเพลงในเอเชีย เค็งได้ไปเปิดตัวในรายการ เอ็มทีวี ไต้หวัน ในปี 2000 และได้รับการโหวตเป็นศิลปินญี่ปุ่นหน้าใหม่ยอดเยี่ยมโดยสถานีวิทยุ RTHK ของ ฮ่องกง อีกด้วย
ในปี 2001 ซิงเกิล "คิส ออฟ ไลฟว์" ใช้เป็นเพลงประกอบละคร เลิฟ เรโวลูชั่นซึ่งเป็นที่นิยมกันมาก อัลบั้มที่ 4 ของ เขาภายใต้ชื่อ "เกนนิง ทรู ลูสซิง" ทำยอดขาย 1 ล้าน 5 แสน อัลบั้มในทวีปเอเชียทั้งหมด และเริ่มเดินสายร้องเพลงตามที่ต่างๆ ภายใต้ชื่ออัลบั้มนี้ (วง F4 จากประเทศไต้หวันได้ใช้ทำนองเพลง "เกนนิง ทรู ลูสซิง" มาเป็นต้นแบบ เพลงประกอบละคร หรือ เพลง เมทีออร์ เรน ที่โด่งดังของพวกเขา) ในเดือนพฤศจิกายน อัลบั้มรีมิกซ์ ภายใต้ชื่อ "เคเอช รีมิกซ์-อัพ 1" ถูกปล่อยออกมาเป็นการแสดงมาดใหม่ของเขาอย่างมาก ผลงานของเขาจึงเป็นที่ชื่นชอบตามคลับและเหล่าดีเจเป็นครั้งแรก
เค็ง ฮิราอิ ได้แสดงให้เห็นถึงความสามารในการแสดงข้ามประเทศของเขา ดังนั้นในเทศกาลดนตรี เดือนมีนาคม 2002 เขาจึงได้เปิดตัวการแสดงสดร่วมกับ เค็งเนท เอ็ดมอนด์ส หรือ เบบี้เฟซ ด้วย ในฤดูร้อนปีเดียวกัน เขาได้ชนะรางวัลศิลปินชายยอดเยี่ยมของประเทศญี่ปุ่น จากรายการเอ็มทีวี วิดีโอ มิวสิก อวอร์ดส เจแปนรวมถึงการได้ร้องเพลงในการแข่งขันฟุตบอลโลกร่วมกับ วงเคมิสทรี และ ลอรีน ฮิลล์ ด้วย
หลังจากการก้าวขึ้นเป็นดาวแล้ว เค็งได้ปล่อยผลงาน "โอคินะ ฟุรุโดะเค" (นาฬิกาของคุณปู่ฉัน) ซึ่งเป็นเพลงกล่อมเด็ก และถูกคาดหมายถึงความสำเร็จเพียงน้อยนิด แต่กลับเป็นเพลงที่โด่งดังอย่างมากของปีนั้น
ในปี 2003 เขาได้แสดงสด รายการ เอ็มทีวี อันพลัคท์ ใน นิวยอร์ก ในฐานะศิลปินชาวญี่ปุ่นชายคนแรกที่ได้แสดงในรายการนี้ รวมถึงเขาได้รับการสัมภาษณ์จากรายการ เดอะ มิวสิก รูม ของสถานีโทรทัศน์ ซีเอ็นเอ็น ด้วย ซึ่งรายการนั้นถูกฉายไปทั่ว 210 ประเทศ และมีผู้ชมมากถึง 230 ล้านคน
อัลบั้มที่ 5 ของเขาในชื่อ "ไลฟว์ อีส..." ออกมาเมื่อ 22 มกราคม ปี 2003 มีเพลง "สตรอเบอร์รี เซ็กซ์, ริง" และเพลงที่โด่งดังมากอย่าง "โอคินะ ฟุรุโดะเค" ด้วย
10 ธันวาคม ปี 2003 เค็งได้นำเพลงเก่าๆ ที่เขาชอบ มาร้องใหม่ในสไตล์ของเขาเอง ภายใต้กลิ่นไอของแนวเพลงฟังสบายๆ ที่ฟังตามบาร์ยามค่ำคืน ผ่านอัลบั้มชื่อ "เค็งส์ บาร์"
ในปี 2004 "อัลบั้ม เซนทีเมนทัลเลิฟเวอร์ส" ซึ่งรวมถึงซิงเกิล "ฮิโตมิ โวะ โทจิเตะ" (หลับตาลง) เพลงที่ถือได้ว่าประสบความสำเร็จมากที่สุดของเค็งก็ว่าได้ และกลายเป็นเพลงประกอบภาพยนตร์ อยากกู่ร้อง บอกรัก ให้ก้องโลก อีกด้วย
แหล่งข้อมูลอื่น
1972
ทฤษฎีบทของเซวา
ทฤษฎีบทของเซวา (Ceva's theorem) เป็นทฤษฎีบททางเรขาคณิต ที่กล่าวว่า
สำหรับสามเหลี่ยม ABC และจุด D, E, F ที่อยู่บนด้าน BC, CA และ AB ตามลำดับ จะได้ว่า AD, BE และ CF ตัดกันที่จุดเดียว ก็ต่อเมื่อ
ทฤษฎีบทของเซวายังมีในรูปแบบตรีโกณมิติที่สมมูลกันคือ
AD, BE และ CF ตัดกันที่จุดเดียว ก็ต่อเมื่อ
ทฤษฎีบทของเมเนลอส
ทฤษฎีบทของเมเนลอส (Menelaus' theorem) เป็นทฤษฎีบททางเรขาคณิต ที่กล่าวว่า
สำหรับสามเหลี่ยม ABC และจุด D, E, F ที่อยู่บนเส้นตรง BC, CA และ AB ตามลำดับ จะได้ว่า D, E และ F อยู่บนเส้นตรงเดียวกัน ก็ต่อเมื่อ
เงียมหงัน
เงียมหงัน (Yan Yan; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เจ้าเมืองปากุ๋น หลังจากที่เล่าปี่และบังทองเดินไปเพื่อยึดเสฉวนของเล่าเจี้ยง บังทองถูกธนูรุมยิงตายที่เนินหงส์ร่วงแล้ว เล่าปี่จำต้องถอยทัพไปที่ด่านโปยสิก๋วน และรีบส่งหนังสือไปยังขงเบ้ง ให้ขงเบ้งยกทัพมาช่วย  ขงเบ้งกับเตียวหุยทำสัญญาเดินทางแข่งกันไปให้ถึงเสฉวน โดยขงเบ้งเดินไปทางเรือพร้อมกับจูล่ง และเตียวหุยเดินไปทางบก  และให้กวนอูรักษาเมืองเกงจิ๋วไว้  ก่อนออกเดินทางเตียวหุยทำสัญญาไว้กับขงเบ้งว่า จะรักษาวินัยทหาร โดยตนจะไม่กินเหล้าและไม่เฆี่ยนตีทหารด้วยอารมณ์ด้วย
ปรากฏว่า เตียวหุยสามารถรักษาระเบียบวินัยกองทัพไว้ได้อย่างดี สามารถชนะใจประชาชนและเอาชนะเมืองต่าง ๆ ได้โดยดี แต่ติดอยู่กับเมืองปากุ๋นของเงียมหงัน ที่ตีเท่าไหร่ก็ไม่ได้สักที เงียมหงันแม้จะอายุมากถึง 60 ปีแล้ว แต่ชำนาญการใช้ธนูและป้องกันเมืองไว้ได้อย่างดี เงียมหงันได้ประกาศไว้ว่า "ทหารเสฉวนยอมหัวขาด ไม่มีทหารยอมแพ้" เตียวหุยเข้าตีเท่าไหร่ก็ไม่สามารถหักตีเข้าไปได้ เงียมหงันก็สั่งให้รักษาเมืองไว้อย่างเดียว ไม่ต้องยกออกไปรบ เตียวหุยคิดไม่ตกว่าจะทำอย่างไร จึงโมโหกินเหล้าแล้วเฆี่ยนตีทหารอีก ขณะที่เฆี่ยนตีอยู่นั้น เตียวหุยคิดอุบายขึ้นได้ จึงแสร้งหลอกว่า ตนกินเหล้าเมามายแล้วเฆี่ยนตีทหารอีกเพื่อลวงเงียมหงัน  และให้ทหารกองลาดตระเวณทำทีสำรวจเส้นทางเพื่อดูว่ามีทางไหนที่จะเล็ดรอดเมืองปากุ๋นไปได้ไหม ในที่สุดก็พบเส้นทางเล็ก ๆ สายหนึ่ง เตียวหุยสั่งให้เดินทางออกตอนตี 3 เงียมหงันซึ่งส่งสายลับเข้าไปปะปนในกองทัพเตียวหุยรายงานเช่นนั้น จึงจะยกทัพตามตีตลบหลังเตียวหุยตามเวลานั้น แต่กลับโดนกลอุบายของเตียวหุยจนเสียท่าถูกจับเป็นเชลย เมื่อตกอยู่ในเงื้อมมือเตียวหุย เตียวหุยได้ตัดสินใจที่จะประหารเงียมหงันซึ่งเงียมหงันได้ยินดีที่จะตาย และกล่าวว่า "ท่านจงประหารเร็วเถิด เสฉวนมีแต่แม่ทัพที่หัวขาด แต่ไม่มีแม่ทัพที่ยอมแพ้" เมื่อเตียวหุยได้ยินเช่นนั้นก็คิดว่าแม่ทัพคนนี้มีความจงรักภักดีอย่างหนักแน่นมั่นคง มิย่อท้อเมื่อเผชิญความตายจึงนับถือน้ำใจ และแก้มัดออกพร้อมกล่าวขอโทษเงียมหงันที่ตนล่วงเกิน เงียมหงันเห็นดังนั้นจึงลุกขึ้นคำนับเตียวหุย และอาสาเป็นกองหน้า สำหรับเดินทัพต่อไป เมือไปถึงด่านใดตำบลใด นายด่านทั้งปวงก็ออกมายอมเข้าด้วย เพราะเงียมหงันเป็นทัพหน้า และได้ไปสมทบกับทัพเล่าปี่ ก่อนขงเบ้ง ซึ่งมาทางน้ำเสียอีก
ต่อมา เมื่อเล่าปี่ บุกเมืองฮันต๋ง ทางด่านแฮบังก๋วนก็ถูกบุกโจมตีโดย โจหอง และเตียวคับ ฝ่ายฮักจุ้นกับเบ้งตัด ซึ่งรักษา แฮบังก๋วนอยู่นั้นเห็นจะเหลือกำลัง จึงส่งสาส์นไปขอกำลังเสริมจากเล่าปี่ เล่าปี่จึงส่งฮองตงและเงียมหงันไปช่วย เมื่อมาถึง เบ้งตัด และฮักจุ้น ก็ดูถูก2เฒ่านี้เป็นอันมาก ฮองตงจึงให้เงียมหงันซุ่มกำลังอยู่หลังค่ายเตียวคับ เมื่อเห็นฮองตงออกรบเมื่อไร ก็ให้ตีกระ หนาบเข้ามา หลังจากนั้นฮองตงได้ออกไปร้องท้าทายเตียวคับ เตียวคับจึงพาทหารออกจากค่ายเงียมหงันเห็นว่าได้ทีจึงคุมทหาร ออกมา ฆ่าทหารเตียวคับล้มตายเป็นอันมาก
ต่อมา เงียมหงันก็แนะนำฮองตงให้ตัดเสบียงศัตรูที่เทียนตองสัน ฮองตงจึงทำกลอุบายแกล้งถอยหนีเพื่อให้ข้าศึกเอา อาวุธ และเสบียงมารวมกันไว้ และปล้นค่ายของเตียวคับ โดยให้เงียมหงันซุ่มทหารอยู่หลังค่ายตีทหารเตียวคับ แตกไป หลังจากน้น เมื่อขงเบ้งจะบุกขึ้นเหนือ ขงเบ้งแต่งตั้งเงียมหงันเป็นที่ปรึกษาทางการทหาร เงียมหงัน ได้แก่ตาย ในปีค.ศ. 220 รวมอายุได้ 67 ปี
วัดบัวหวั่น
วัดบัวหวั่น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบัวปากท่า อำเภอบางเลน จังหวัดนครปฐม เป็นวัดที่อยู่เขตปลายแดนของอำเภอบางเลน มีอาณาเขตติดต่อกันทั้งหมด 3 จังหวัด คือจังหวัดสุพรรณบุรี จังหวัดพระนครศรีอยุธยา และจังหวัดนครปฐม
พื้นที่ตั้งวัดแต่เดิมของวัดบัวหวั่น มีสภาพเป็นพื้นที่ราบและลุ่ม พอหน้าน้ำหลาก ก็จะมีน้ำท่วมเป็นประจำทุกปี ชาวบ้านบัวหวั่นมีอาชีพในการทำนา เมื่อถึงวัดพระต้องเดิมทางไปทำบุญที่วัดบัวปากท่า ซึ่งเป็นวัดเดียวที่อยู่ใกล้ที่สุด อาศัยการสัญจรโดยการพายเรือมาทำบุญ แต่ก็เดินทางไปด้วยความยากลำบากพอสมควร ต่อมาชาวบ้านได้มีความศรัทธาอย่างมาก จึงปรึกษาที่จะสร้างวัดของหมู่บ้าน จะได้ไม่ต้องไปทำบุญกันลำบาก นายโต นางเผือก มหารมณ์ (เป็นบิดาและมารดาของกำนันสำลี มหารมณ์) ได้มีความศรัทธาและเป็นกำลังสำคัญในการสร้างวัด บริจาคที่ดินจำนวน 17 ไร่ 3 งาน 60 ตารางวา
วัดบัวหวั่นได้รับอนุญาตตั้งวัดเมื่อ พ.ศ. 2462 ได้รับพระราชทานวิสุงคามสีมาเมื่อ พ.ศ. 2472
กีฬาโปโลน้ำชายในโอลิมปิกฤดูร้อน 2012 – รอบคัดเลือก
การแข่งขันกีฬาโปโลน้ำชายในโอลิมปิกฤดูร้อน 2012 รอบคัดเลือก เป็นการแข่งขันโปโลน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 12 ทีม การคัดเลือกสิ้นสุดเมื่อวันที่ 8 เมษายน ค.ศ. 2012
เซาท์พาร์ก
เซาท์พาร์ก (South Park) เป็นภาพยนตร์การ์ตูนอเมริกันสร้างโดยแมตต์ สโตน และเทรย์ พาร์เกอร์ ออกฉายทาง คอเมดีเซนทรัล ตั้งแต่ปี พ.ศ. 2540 โดยเป็นเรื่องราวของนักเรียนประถม 4 คน (เริ่มเรื่องอยู่ ป.3 ปัจจุบันอยู่ ป. 4) ผจญภัยในที่ต่างๆ ภายในเมืองเล็กๆชื่อ เซาท์พาร์ก ในรัฐโคโลราโด ลักษณะตัวละครเริ่มออกแบบจากการตัดกล่องกระดาษมาประกอบเป็นรูปร่าง เนื้อเรื่องของเซาท์พาร์กจะเกี่ยวกับเหตุการณ์ปัจจุบัน โดยจะเน้นในลักษณะล้อเลียน ประชด เสียดสีสังคม
เซาท์พาร์กได้ชื่อว่าเป็นการ์ตูนที่มีเรื่องราวเกี่ยวเหตุการณ์ปัจจุบันมาก ยกตัวเอย่างเช่นตอน วินาศกรรม 11 กันยายน พ.ศ. 2544 หลังจากนั้นไม่นานเซาท์พาร์กมีตอนที่ เด็ก 4 คนได้เดินทางไปอิรักและเจอกับ บินลาเดน หรืออย่างตอน ที่พีเอสพีออกวางตลาด ตัวละครในเรื่องเซาท์พาร์กก็ถือเครื่องพีเอสพีเล่น หรือแม้แต่เหตุการณ์เทอร์รี ชายโว เซาท์พาร์กก็มีเรื่องราวเหตุการณ์หลังจากนั้น ซึ่งตอนนี้เองที่เซาท์พาร์กได้รับรางวัลเอมมี
ช็อง อู-ซ็อง
ประวัติ
ภายหลังจากที่หางานเป็นนายแบบครั้งแรก ช็อง อู-ซ็อง ได้รับการเปิดตัวครั้งแรกในภาพยนตร์ The Fox with Nine Tails ร่วมกับโค โซ-ย็อง โดยเขาและเธอมีผลงานภาพยนตร์ร่วมกันมากกว่าสองเรื่อง
เซาท์พาร์ก
ปัจจุบันปี พ.ศ. 2561 เซาท์พาร์กได้ดำเนินมาถึงซีซั่นที่ 22 และมีภาพยนตร์หนึ่งเรื่องคือSouth Park: Bigger, Longer & Uncut รวมถึงมีดีวีดีและโฮมวิดีโอภาคพิเศษอีกหลายตอนไม่ว่าจะเป็น South Park:Imaginationland, The Cult of Cartman , A Little Box of Butters และ Christmas Time in South Park และวิดีโอเกมเช่น South Park The Stick Of Truth
เรื่องล้อเลียนในเซาท์พาร์ก
ในเซาท์พาร์กมีเรื่องล้อเลียนมากมายกับทุกเรื่อง รวมถึงเหตุการ์ปัจจุบันต่าง ๆ ส่วนหนึ่งของเรื่องที่ถูกล้อเลียนได้แก่ คนอ้วน คนดำ คนยิว คนเอเชีย คนพิการ บิลล์ เกตส์ ไมเคิล แจ็กสันที่ผ่าตัดศัลยกรรมจมูก หรือแม้แต่ พระเยซูต่อสู้กับซานตาคลอส
ช็อง อู-ซ็อง
ประวัติ
ในปี ค.ศ. 2001 ช็อง อู-ซ็อง ได้รับบทสำคัญในภาพยนตร์ย้อนยุคของคิม ซ็อง-ซู กับเรื่องมหาสงครามกู้ปฐพี โดยแสดงเป็นทาสผมยาวที่เล่นคู่กับซูเปอร์สตาร์ชาวจีนอย่างจาง จื่ออี๋ และได้รับการเผยแพร่อย่างกว้างขวางเช่นเดียวกับในประเทศเกาหลี หลังจากใช้เวลาในปี ค.ศ. 2002 ช็อง อู-ซ็อง ได้รับงานมิวสิกวิดีโอและงานโฆษณาเป็นจำนวนมาก แล้วจึงมารับบทสุดประหลาดในภาพยนตร์ Mutt Boy ซึ่งเป็นผลงานกำกับภาพยนตร์ลำดับที่ห้าของกวัก คย็อง-แทค
โมโตมุ คิโยกาวะ
โมโตมุ คิโยกาวะ ( 清川 元夢<rt>きよかわ もとむ</rt>, 9 เมษายน 1935 - 17 สิงหาคม 2022) เป็นนักแสดงและนักพากย์ชาวญี่ปุ่น สังกัดสหกรณ์ผู้บริโภคนักแสดงโตเกียว (ตอนที่เสียชีวิต) เกิดที่ จังหวัดคานางาวะ ชื่อจริงของเขาคือ ทัตสึโซ คิโยชิ (清 辰蔵) เป็นที่รู้จักดีจากบท ทิปปี ในอนิเมะ รับน้องกระต่ายซักแก้วมั้ยคะ?
ช็อง อู-ซ็อง
ชีวิตส่วนตัว
ช็อง อู-ซ็อง เติบโตขึ้นมาในแขวงซาดัง ซึ่งเป็นเมืองที่ยากจนที่สุดเมืองหนึ่งในกรุงโซล ทำให้เขาได้เรียนแค่มัธยมต้น
โมโตมุ คิโยกาวะ
เวลา 11:10 น. ของวันที่ 17 สิงหาคม 2022 เขาเสียชีวิตด้วยโรคปอดบวม ที่โรงพยาบาลในโตเกียว ในวัย 87 ปี
ฮานา ไมโครอิเล็คโทรนิคส์
บริษัท ฮานา ไมโครอิเล็คโทรนิคส จำกัด (มหาชน) (HANA MICROELECTRONICS PUBLIC COMPANY LIMITED ชื่อย่อ:HANA) บริษัทและบริษัทย่อยดำเนินกิจการหลักคือ ธุรกิจประกอบและจำหน่ายชิ้นส่วนอิเล็กทรอนิกส์ โดยมีโรงงานผลิตหลักในประเทศไทย ฮ่องกง สหรัฐอเมริกา และจีน
การประกอบธุรกิจ
บริษัทดำเนินกิจการประกอบและจำหน่ายผลิตภัณฑ์อิเล็กทรอนิกส์ โดยมีผลิตภัณฑ์หลัก ได้แก่ ผลิตภัณฑ์ PCBA ผลิตภัณฑ์ IC และผลิตภัณฑ์ Liquid Crystal on Silicon
ธุรกิจของแต่ละสายผลิตภัณฑ์
ทศกัณฐ์
ทศกัณฐ์ (สันสกฤต : दशकण्ठ) (ผู้มีสิบคอ คือ มีสิบหัว) เป็นตัวละครเอกตัวหนึ่งในเรื่องรามเกียรติ์ ดัดแปลงมาจากตัวละครราวณะ (สันสกฤต : रावण) ในมหากาพย์ฮินดู รามายณะ
ประวัติ
ทศกัณฐ์ เป็นบุตรคนโตของท้าวลัสเตียนกับนางรัชฎา เจ้ากรุงลงกา และเป็นหลานของท้าวมาลีวราช เดิมเป็นยักษ์ชื่อ "นนทก" กลับชาติมาเกิด ซึ่งนนทกมีหน้าที่ล้างเท้าให้กับเทวดาทั้งหลาย เทวดาเหล่านั้นก็มักจะลูบหัวนนทกจนหัวล้าน นนทกจึงเกิดความแค้น เลยไปขอนิ้วเพชรจากพระอิศวร แล้วทำร้ายพวกเทวดาที่มาลูบหัวตน นนทกได้เข่นฆ่าเหล่าเทวดาตายนับไม่ถ้วน ทำให้พระอิศวรสั่งให้พระนารายณ์ให้มาช่วยปราบนนทก พระนารายณ์จัดการกับนนทก โดยการจำแลงองค์เป็นนางเทพอัปสรดักอยู่ตรงทางที่นนทกเดินผ่านเป็นประจำ ฝ่ายยักษ์นนทกเมื่อได้เห็นนางจำแลงจึงเกิดความหลงและเข้าไปเกี้ยวพาราสี นางจำแลงแสร้งทำยินดี โดยยื่นข้อเสนอว่าให้นนทกร่ายรำตามนางทุกท่าแล้วจะยินดีผูกมิตรด้วย และแล้วยักษ์นนทกก็ทำตามนาง ด้วยท่ารำตามกลอนว่า โดยหารู้ไม่ว่านั่นเป็นเล่ห์กล จนกระทั่งถึงท่านาคาม้วนหางนิ้วเพชรของนนทกชี้ไปที่ขาของตัวเอง ขานนทกก็หักลงทันใด นนทกล้มลง ทันใดนั้น นางแปลงกลายเป็นพระนารายณ์เหยียบอกนนทกไว้
ก่อนตาย นนทกอ้างว่าพระนารายณ์มีหลายมือตนสู้ไม่ได้ พระนารายณ์จึงให้คำสัตย์ว่า ให้นนทกไปเกิดใหม่ มีสิบเศียรสิบพักตร์ยี่สิบมือ เหาะเหินเดินอากาศได้ มีอาวุธนานาชนิดครบทุกมือ ส่วนพระนารายณ์จะไปเกิดเป็นมนุษย์มีสองมือและตามไปฆ่านนทกให้ได้ นนทกต่อมานนทกไปเกิดเป็นเปรตอยู่ที่เขาไกรลาส​ของพระอิศวรมีกระดูกยื่นออกมาจากศีรษะและใช้เส้นเอ็นของตนเล่นศอจนพระอิศวรลงมานนทกจึงขอพรให้ตนไปเกิดเป็นทศกัณฐ์ตามคำของพระนารายณ์พระอิศวรจึงให้พรแล้วให้นนทกไปจุติในครรภ์พระนางรัชดา มเหสีท้าวลัสเตียน เจ้ากรุงลงกา เกิดมาเป็นโอรสนามว่าทศกัณฐ์
ตามรามเกียรติ์ อาวุธของทศกัณฐ์มีดังกลอนต่อไปนี้